Mestská časť Košice-Staré Mesto, Hviezdoslavova č. 7, 040 34 Košice

Žiadosti o zmenu vzťahov k nehnuteľnostiam

Určené:	rokovaniu Miestneho zastupiteľstva mestskej časti Košice-Staré Mesto
dňa  12.03.2012

Predkladá:	JUDr. Otto Brixi 
                        predseda Komisie výstavby a verejného poriadku

Spracoval: 	JUDr. Bibiána Sabolová
                        vedúca majetkového referátu MÚ MČ KE SM 

Návrh na uznesenie:

Miestne zastupiteľstvo mestskej časti Košice-Staré Mesto

1/   o d p o r ú č a

Mestu Košice odpredať  nebytový  priestor nachádzajúci sa na I. poschodí  na ulici Hlavná č. 37 Košice, o celkovej výmere 39,04 m2  doterajšiemu nájomcovi – CPK Slovakia s.r.o., Alvinczyho 27, Košice

- 2 - 

2/   o d p o r ú č a 

Mestu Košice odpredať  nebytový  priestor nachádzajúci sa v suteréne na ulici Stará Baštová č. 4, Košice, o celkovej výmere 66,00 m2  doterajšiemu nájomcovi – MARDEAK IMP – EXP, spol s . r.o. Stará Baštová č. 4, Košice

3/   o d p o r ú č a 

Mestu Košice odpredať  nebytový  priestor nachádzajúci sa na I. poschodí na ulici Hlavná č. 64, Košice, o celkovej výmere 335,39 m2  doterajšiemu nájomcovi – TORES, a.s., Hurbanovo námestie 6, Bratislava

4/   s c h v a ľ u j e

prenájom časti pozemku, parcela č. 3811/2, k.ú. Huštáky o celkovej výmere rovnajúcej sa pôdorysnému priemetu billboardu 510 cm x 50 cm , vo vlastníctve mesta Košice, v správe mestskej časti Košice-Staré Mesto, a to za účelom umiestnenia jednostranného billboardu o rozmere 5,1x2,4 m ( Kuzmányho ulica, pri Obchodnom centre LIPA)

5/   o d p o r ú č a 

Mestu Košice odpredať  nebytový  priestor nachádzajúci sa na prízemí v dvorovej časti objektu na Hlavnej ulici č. 116, Košice, o celkovej výmere 60,56 m2  doterajšiemu nájomcovi – GRAPHITES, s.r.o., Adlerova 1553/12A, Košice

6/   o d p o r ú č a 

Mestu Košice odpredať  pozemok pod garážou súpisné číslo 2049, parcela č. 342/5, k.ú. Stredné mesto o výmere  20 m2 , vo vlastníctve mesta Košice, ktorý nie je v správe Mestskej časti Košice-Staré Mesto doterajšiemu nájomcovi pozemku a vlastníkovi garáže – Margita Pilcová, Slovenskej jednoty 42, Košice

7/   n e o d p o r ú č a 

Mestu Košice odpredať nehnuteľnosť nachádzajúcu sa na parcele č. 3629/2, k.ú. Letná o výmere 283 m2, ktorej vlastníkom je Mesto Košice, žiadateľovi, ktorý nemá žiadny vlastnícky vzťah k nehnuteľnosti , spoločnosti Ronar, s.r.o. , Kmeťova 24, Košice

- 3 -

8/   o d p o r ú č a 

Mestu Košice zriadiť vecné bremeno na parcele č. 2014/1 a 2014/11, k.ú. Stredné mesto, za účelom zriadenia inžinierskych sietí, vodovodnej a kanalizačnej šachty, pre prístavbu bytového domu Bajzova č. 4, Košice v prospech stavebníka – Tibor Szekeres, Bajzova 4, Košice

9/   o d p o r ú č a 

Mestu Košice odpredať  pozemok pod garážou súpisné číslo 1005/1, parcela č. 3785/2 k.ú. Huštáky (dvor Čsl. Armády 10, Kpt. Nálepku), vo vlastníctve mesta Košice, ktorý nie je v správe Mestskej časti Košice-Staré Mesto vlastníkovi garáže (žiadateľovi)  – František Baranyi, Československej armády 2, Košice

10/  o d p o r ú č a 

Mestu Košice schváliť zámenu nehnuteľností – pozemok parcela č. 3342/28, k.ú. Letná o celkovej výmere 1056 m2, vo vlastníctve mesta Košice a v správe Mestskej časti Košice-Staré mesto za parcelu č. 368/7,  k.ú. Železiarne o celkovej výmere 852 m2 vo vlastníctve City Holding, a.s. Bellova 3, Košice, resp. iné pozemky vo vlastníctve City Holding, a.s. 

11/   s c h v a ľ u j e

a) priamy  predaj  nehnuteľnosti – nebytových priestorov (bez pozemku) nachádzajúcich sa v Mestskej krytej plavárni na ulici Protifašistických bojovníkov č. 4, Košice, súpisné číslo 821,  k.ú. Stredné mesto, prvé nadzemné podlažie, o celkovej výmere 216,45 m2, vo vlastníctve Mestskej časti Košice- Staré Mesto, spoločnosti McDonald´s Slovakia spol. s r.o., Kráľovské údolie 1, 811 02 Bratislava, IČO 31 392 229, z dôvodu hodného osobitného zreteľa, ktorým je skutočnosť, že spoločnosť McDonald´s Slovakia spol. s r.o., - žiadateľ, je vlastníkom v tesnom susedstve nachádzajúcej sa nehnuteľnosti – budovy – prevádzky spoločnosti McDonald´s a plánuje prepojiť svoju obchodnú prevádzku s priestormi Mestskej krytej plavárne za účelom zriadenia unikátnej kaviarne McCafé, čím by prispel k zvýšeniu návštevnosti Mestskej krytej plavárne a efektívnejšiemu a hospodárnejšiemu využitiu nebytových priestorov

b) predaj nehnuteľnosti – nebytových priestorov (bez pozemku) nachádzajúcich sa v Mestskej krytej plavárni na ulici Protifašistických bojovníkov č. 4, Košice, súpisné číslo 821,  k.ú. Stredné mesto, prvé nadzemné podlažie, o celkovej výmere 216,45 m2, vo vlastníctve Mestskej časti Košice- Staré Mesto, spoločnosti McDonald´s Slovakia spol. s r.o., Kráľovské údolie 1, 811 02 Bratislava, IČO 31 392 229, za účelom prepojenia už existujúcej obchodnej prevádzky spoločnosti McDonald´s s priestormi Mestskej krytej plavárne za účelom zriadenia unikátnej kaviarne McCafé, za cenu 160.000,- €, navýšenú o cenu za vyhotovenie znaleckého posudku 200,- € a poplatok za vklad do katastra (66,- €).

- 4 -

	Vzhľadom na presun pôvodne plánovaných termínov rokovaní miestnej rady a miestneho zastupiteľstva materiál neobsahuje stanovisko miestnej rady k jednotlivým žiadostiam. Toto bude oboznamované verbálne na rokovaní zastupiteľstva prednostom miestneho úradu.

1/  Magistrát mesta Košice, Trieda SNP 48/A, Košice

 	Žiadateľ žiadosťou  zo dňa 09.01.2012 (doručenie vykázané 13.01.2012) žiada o stanovisko k odpredaju nebytového priestoru na ulici Hlavnej č. 37 o celkovej výmere 39,04 m2 pre CPK Slovakia s.r.o., ktoré má v nájme na základe nájomnej zmluvy uzavretej s Bytovým podnikom mesta Košice (ďalej len BPMK) č. 6/NZ/NP/2011 .

Stanovisko mestskej časti má iba odporúčajúci charakter.

 Stanovisko BPMK – odporúča odpredať žiadateľovi.

	Stanovisko komisie  odporúča odpredať nebytový priestor nájomcovi a v tomto zmysle spracovať uznesenie pre rokovanie Miestneho zastupiteľstva mestskej časti Košice-Staré mesto (ďalej len MZ MČ KE SM).

2/ Magistrát mesta Košice, Trieda SNP 48/A, Košice

 	Žiadateľ žiadosťou  zo dňa 09.01.2012 (doručenie vykázané 13.01.2012) žiada o stanovisko k odpredaju nebytového priestoru na ulici Stará Baštová č. 4  o celkovej výmere 66 m2 pre MARDEAK IMP-EXP, spol. s r.o., ktoré má v nájme od roku 1993, naposledy  na základe nájomnej zmluvy uzavretej s BPMK č. 69/NZ/NP/2010 zo dňa 01.01.2010.
 
Stanovisko MČ KE SM má iba odporúčajúci charakter. 

Stanovisko komisie  odporúča odpredať nebytový priestor nájomcovi a v tomto zmysle spracovať uznesenie pre rokovanie MZ MČ KE SM.

3/ Magistrát mesta Košice, Trieda SNP 48/A, Košice

 	Žiadateľ žiadosťou  zo dňa 09.01.2012 (doručenie vykázané 13.01.2012) žiada o stanovisko k odpredaju nebytového priestoru na ulici Hlavná č. 64  o celkovej výmere 335,39 m2 TORES, a.s. , ktoré má v nájme nájomnou zmluvou uzavretou s BPMK č. 13/NZ/2011 zo dňa 21.11.2011.

Stanovisko MČ KE SM má iba odporúčajúci charakter. 

Stanovisko komisie odporúča odpredať nebytový priestor nájomcovi a v tomto zmysle spracovať uznesenie pre rokovanie MZ MČ KE SM.

- 5 -

4/  Rabaka reklamné panely, s.r.o. Rampová 5, Košice;	

	Žiadateľ žiadosťou zo dňa 12.01.2012 (doručenie vykázané 16.01.2012) žiada o uzavretie nájomnej zmluvy, ktorej predmetom má byť pozemok parc. č. 3811/2, k,ú.  Huštáky o výmere rovnajúcej sa pôdorysnému priemetu billboardu 510 cm x 50m (§ 17 ods. 2 Pravidiel prenajímania majetku mesta Košice), ktorý  je vo vlastníctve mesta Košice a v správe Mestskej časti Košice-Staré mesto, a to za účelom umiestnenia jednostranného billboardu o rozmere 5,1 x 2,4 m (Kuzmányho ulica, pri obchodnom centre LIPA). 

	V zmysle § 7 písm. a) ods. 15/ Zásad hospodárenia s majetkom mestskej časti Miestne zastupiteľstvo mestskej časti Košice- Staré mesto schvaľuje prenájmy pozemkov vo vlastníctve mesta Košice, ktoré sú zverené do správy mestskej časti.

5/ GRAPHITES s.r.o., Hlavná 116, Košice

	Žiadateľ žiadosťou zo dňa 06.02.2012 žiada o vydanie stanoviska k odkúpeniu nebytových priestorov nachádzajúcich sa na prízemí v dvorovej časti objektu na ulici Hlavnej č. 116 o celkovej výmere 60,56 m2, ktoré má v nájme nájomnou zmluvou uzavretou s BPMK č. 206/NZ/NP/2010 zo dňa 13.09.2010.

	Stanovisko MČ KE SM  má iba odporúčajúci charakter.

	BPMK neodporúča priestor odpredať.

Stanovisko komisie odporúča odpredať nebytový priestor nájomcovi a v tomto zmysle spracovať uznesenie pre rokovanie MZ MČ KE SM.

6/ Margita Pilcová, Slovenskej jednoty 42, Košice

	Žiadateľka žiadosťou zo dňa 27.01.2012 žiada o zaujatie stanoviska k odpredaju pozemku pod garážou, parcela č. 342/5, k.ú. Stredné mesto o výmere 20 m2, ktorý má v nájme  nájomnou zmluvou č. 678/2006 zo dňa 28.06.2006 uzavretou s Mestom Košice. Vlastníčkou garáže je žiadateľka (LV č. 10815).

Pozemok nie sú v správe MČ KE SM, stanovisko MČ KE SM má iba odporúčajúci charakter.

	ÚHA odpredaj neodporúča, pozemok je evidovaný ako rezerva k bytovej zástavbe.

Stanovisko komisie odporúča odpredať pozemok nájomcovi a v tomto zmysle spracovať uznesenie pre rokovanie MZ MČ KE SM.

- 6 -

7/  Ronar s.r.o, Kmeťova 24, Košice

	Žiadateľ žiadosťou zo dňa 01.02.2012 (doručenie vykázané 01.02.2012) žiada o stanovisko k odkúpeniu nehnuteľnosti nachádzajúcej sa na parcele č. 3629/2, kat. úz. Letná o výmere 283 m2 , ktorej vlastníkom je mesto Košice. Žiadateľ nemá právny vzťah k nehnuteľnosti. Budova sa nachádza na Bellovej ulici, na pohľad je opustená, neužívaná.

	Stanovisko MČ KE SM má iba odporúčajúci charakter.

Stanovisko komisie neodporúča odpredať nehnuteľnosť žiadateľovi z dôvodu, že žiadateľ sa okrem iného zaoberá likvidáciou azbestu, predmetná nehnuteľnosť sa nachádza v zastavanej obytnej zóne, v ktorej sa plánuje aj výstavba nového polyfunkčného objektu. Komisia odporúča v tomto zmysle spracovať uznesenie pre rokovanie MZ MČ KE SM.

8/ Tibor Szekeresz, Bajzova 4, Košice

	Žiadateľ žiadosťou zo dňa 20.01.2012 žiada o prenájom časti parcely č. 2014/1 a 2014/11, k.ú. Stredné mesto, za účelom zriadenia inžinierskych sietí.  

V zmysle Štatútu mesta Košice a následného usmernenia referátu nakladania s majetkom Magistrátu mesta Košice sa tento druh právneho vzťahu rieši zriadením vecného bremena vlastníkom, mestom Košice.

Pozemok je v správe MČ KE SM, stanovisko MČ KE SM má iba odporúčajúci charakter.

	Stanovisko komisie odporúča zriadiť vecné bremeno v zmysle žiadosti a v tomto zmysle spracovať uznesenie pre rokovanie MZ MČ KE SM.

9/  František Baranyi, Československej armády 2, Košice

	Žiadateľ žiadosťou zo dňa 15.02.2012 (doručenie vykázané 17.02.2012) žiada o vyjadrenie stanoviska k odkúpeniu pozemku pod garážou súpisné číslo 1005/1, ktorá je jeho vlastníctvom, bola kolaudovaná 15.07.1974.
Predmetom kúpy má byť pozemok parcela č. 3785/2, k.ú. Huštáky (vo dvore Čsl. armády 10, Kpt. Nálepku).
	Pozemok nie je v správe MČ KE SM, vlastník garáže neplatí nájomné za pozemok Mestskej časti Košice-Staré Mesto, vlastníkom pozemku je mesto Košice.

Stanovisko MČ KE SM má iba odporúčajúci charakter.

	Stanovisko komisie odporúča pozemok žiadateľovi odpredať a v tomto zmysle spracovať uznesenie pre rokovanie MZ MČ KE SM.

- 7 -

10/  Magistrát mesta Košice, Tr. SNP 48/A

	Žiadateľ žiadosťou zo dňa 08.02.2012 (doručenie vykázané 21.02.2012) žiada o vyjadrenie stanoviska k zámene pozemkov  ktorých vlastníkom je akciová spoločnosť City Holding, a.s., Bellova 3 za pozemky, ktorých vlastníkom je Mesto Košice, konkrétne parcelu č. 3342/28  o výmere 1.056 m2, k.ú. Letná, ktorá je v správe mestskej časti Košice-Staré Mesto a parcely č. 368/7 o výmere 852 m2, k.ú. Železiarne.

	Stanovisko MČ KE SM má odporúčajúci charakter. 

Stanovisko majetkového referátu MÚ:  odporúča podporiť označenú zámenu. City Holding, a.s., platí nájomné nepravidelne  vedomá si toho, že na pozemku vo vlastníctve mesta Košice, v správe MČ KE SM je postavená budova City Holding, a.s.. De facto, pozemok, ktorý prenajíma MČ KE SM spoločnosti City Holding, nie je reálne prenajať inému právnemu subjektu. 

	Stanovisko komisie odporúča schváliť zámenu pozemkov a v tomto zmysle spracovať uznesenie pre rokovanie MZ MČ KE SM.

11/ McDonald´s Slovakia spol s r.o., Kráľovské údolie 1, 811 02 Bratislava

	Žiadateľ žiadosťou zo dňa 18.01.2012 (doručenie vykázané 13.02.2012) žiada o odkúpenie časti nehnuteľnosti – nebytových priestorov nachádzajúcich sa v budove Mestskej krytej plavárne o výmere cca 216,45 m2. 

Súčasne žiada o odkúpenie príslušnej časti pozemku, ktorá však nie je vlastníctvom MČ KE SM, mestská časť je iba jeho správcom. Prípadný odpredaj by realizovalo mesto Košice, vzhľadom na výmeru väčšiu ako 200 m2. Výmera pozemku má zahŕňať pozemok pod predmetným nebytovým priestorom a časť pozemku priľahlého k budove MKP (teraz zelená tráva), kde má byť zriadená exteriérová terasa.

Nebytové priestory, ktoré majú byť predmetom kúpy, sú toho času užívané ako kancelárie, chodby, sociálne zariadenia. Sú prenajaté trom firmám. Ročný nájom je celkom 6.611,03 €. Dve z týchto firiem požiadali k 29.02.2012 k ukončeniu nájmu dohodou. Súčasťou predmetu kúpy vychádzajúc z grafického návrhu doručeného žiadateľom má byť taktiež časť chodby v šatniach.

	Žiadateľ po realizácii kúpo-predaja ponúka prenechať do dlhodobého prenájmu 10 parkovacích miest s cenou mesačného nájmu 1,- €.

	Stanovisko komisie odporúča schváliť odpredaj nebytového priestoru žiadateľovi za cenu 160.000,- €.

Vzhľadom na veľký rozsah príloh k jednotlivým žiadostiam budú tieto k dispozícii na nahliadnutie v rokovacej miestnosti, resp. na organizačnom referáte (č.dv. 107) a majetkovom referáte (č.dv. 27) miestneho úradu a v rokovacej miestnosti.